section_heading: Recenzije
paragraph_text: Polygondwanaland je dobio uglavnom pozitivne kritike. U recenziji za AllMusic Tim Sendra dao mu je četiri zvjezdice od njih pet i izjavio je: "Budući da su članovi sastava na nj uvrstili sve različite zvučne ukrase kojima su se poslužili u prošlosti u potrazi za dobrim pjesmama, a ne kakvim većim konceptom, uradak bi mogao postati nezamjetljiv, ali će biti odličan svima koje neće otjerati manjak teatralnosti. Pjesme poput sablasno obuzdane "Searching", divlje "The Fourth Colour", plemenske "The Castle in the Air" ili brujeće naslovne pjesme plod su rada skupine koja posve vlada procesom i ishodom."